Annus IX - Vol. [IX Die 2 Novembris 1917 Num. 11 


ACTA APOSTOLICAE SEDIS 


COMMENTARIUM OFFICIALE 


ACTA BENEDICTI PP, XV 


MOTU PROPRIO 


I 


DE SACRA CONGREGATIONE PRO ECCLESIA ORIENTALI 


BENEDICTUS PP. XV 


Dei providentis arcano consilio locum obtinentes beati Petri 
Apostolorum Principis, quem Dominus Iesus animarum, suo 
redemptarum sanguine, Pastorem in terris summum perpe- 
tuumque constituit, omnem Nos adhibere vigilantiam et curam ut 
universae ac singulae non modo conserventur sed accrescant 
ecclesiae, ex quibus compactum et coagmentatum constat unum 
corpus Christi mysticum, seu Ecclesia Catholica, equidem pro 
apostolici officii conscientia studemus. Cum autem omnes par- 
ticulares ecclesias paterna caritate complectimur, tum praeser- 
tim orientales, quippe quae in vetustiore suorum temporum 
memoria lumina offerant sanctitatis doctrinaeque tam clara, ut 
eorum splendore etiam nunc, tanto intervallo, reliquas christia- 
norum regiones collustrari videamus. Iam vero contemplari sine 
maerore non possumus, quemadmodum ex florentissimis am- 
plissimisque tam tenues ac miserae sint effectae, postquam sci- 
licet lamentabilium series continuatioque causarum maximum 


orientalium numerum ab Ecclesiae Matris complexu distraxit. 

Utinam dilectis ex Oriente filiis, divino munere, contingat in 
possessionem pristinae prosperitatis et gloriae aliquando resti- 
tui: Nos interea, Nostrarum partium memores, dabimus diligen- 
ter operam ut ecclesiarum orientalium afflictas res, quantum est 
in Nobis, relevemus. 

Itaque deliberatum Nobis est pro unitis, qui dicuntur, orien- 
talibus propriam Sacram Congregationem instituere, cuius Nos- 
met ipsi geramus, Nostrique deinceps successores, praefecturam. 
Quae enim pro negotiis ritus orientalis usque adhuc fuit, Pii IX, f.r. 
decessoris Nostri auctoritate iussuque condita, cum S. Congre- 
gationi de Propaganda Fide adiuncta esset, ut huius quasi quae- 
dam accessio posset videri, non ignoramus aliquos fuisse non bene 
erga Apostolicam Sedem animatos, a quibus Romani Pontifices 
inde arguerentur catholicos Orientales parvi pendere, eosque La- 
tinis velle subiectos. Huiusmodi criminationes etsi quisquis res 
ex veritate aestimat, videt inanes esse, volumus tamen de huius 
Apostolicae Sedis in Orientales benevolentia constare ita ut du- 
bitare iam liceat nemini. Et nostri quidem Orientales, cum vi- 
deant Pontificem Maximum suis utilitatibus ipsum prospicere, 
intelligent profecto non posse Apostolicam Sedem se eis aman- 
tiorem ostendere. E ceteris autem libet confidere iam non fore 
qui Latinos in suspicionem Orientalibus adducant, cum vel 
ex hac re sit manifestum, in Ecclesia Iesu Christi, ut quae non 
latina sit, non graeca, non slavonica, sed catholica, nullum inter 
eius filios intercedere discrimen, eosque, sive latinos, sive grae- 
cos, sive slavos, sive aliarum nationum, omnes apud hanc Apo- 
stolicam Sedem eumdem locum obtinere. 

Quare de apostolicae potestatis plenitudine haec Motu pro- 
prio statuimus et sancimus: 


I. Sacra Congregatio de Propaganda Fide pro negotiis ri- 
tus orientalis die xxx mensis novembris huius anni esse desinat. 
II. Seorsum a 8S. Congregatione de Propaganda Fide, 
S. Congregatio pro Ecclesia Orientali sit a die 1 mensis insequen- 
tis: cui quidem praeerit ipse Summus Pontifex. Ea comple- 

ctetur aliquot S. R. E. Cardinales, ex quibus unus Secretarius 
erit: adiunctos habebit e spectatissimis de Clero viris unum As- 
sessorem et plures tum ex latino tum ex orientali ritu Consulto- 
res; praeterea idoneum officialium numerum ex clericis qui 
rerum crientalium peritiores sint. 

III. Huic Congregationi reserventur omnia cuiusvis ge- 
neris negotia quae sive ad personas, sive ad disciplinam, sive 
ad ritus Ecclesiarum orientalium referuntur, etiamsi sint mixta, 
quae scilicet sive rei sive personarum ratione latinos quoque 
attingant. 

IV. Pro Ecclesiis ritus orientalis haec Congregatio omni- 
bus facultatibus potiatur, quas aliae Congregationes pro Ecclesiis 
ritus latini obtinent, salvo tamen iure Congregationis 8. Officii. 

V. Eadem Congregatio controversias dirimat via discipli- 
nari; quas vero ordine iudiciario dirimendas iudicaverit, ad 
tribunal remittet quod ipsa Congregatio designaverit. 

Quae omnia rata et firma esse volumus in perpetuum, con- 
trariis quibuslibet, etiam specialissima mentione dignis, non 
obstantibus. 

Datum Romae apud S. Petrum die 1 mensis maii, anno 
mpccccxvil, Pontificatus Nostri tertio. 


BENEDICTUS PP. XV 


I] 


DE INSTITUTO PONTIFICIO STUDIIS RERUM ORIENTALIUM PROVEHENDIS 


BENEDICTUS PP. XV 


Orientis catholici ad spem veteris prosperitatis excitandi 
causa, mense maio vertentis anni Sacram Congregationem pro 
Ecclesia Orientali instituimus. Sed quod habemus propositum 
certe eveniet facilius uberiusque, si, qui in eo persequendo 
Nobis navaturi sunt operam, illi optime parati instructique ad 
laborandum devenerint. Itaque proprium altiorum studiorum 

domicilium de rebus orientalibus in hac Urbe, christiani nominis 
capite, condere decrevimus, idque et omni apparatu, quem huius 
aetatis eruditio postulat, ornatum, et doctoribus, in uno quoque 
genere peritissimis Orientisque perstudiosis insigne: in quo qui- 
dem Latini primum sacerdotes qui apud Orientales sacrum mi- 
nisterium obire voluerint, congruenti, quae omnes numeros ha- 
beat, institutione formentur. Haec porro studiorum domus pateat 
etiam Orientalibus tum unitis tum orthodoxis qui appellantur: 
illis quo ordinarium doctrinae curriculum harum disciplinarum 
accessione perficiant ; hi vero ut possint, omni praeiudicata opi- 
nione deposita, veritatem penitus perscrutari. Volumus enim 
ibi doctrinae catholicae simul et orthodoxae una pariter proce- 
dat expositio, ut cuivis sui iudicii viro evidens fiat quibus e fon- 
tibus utraque manaverit, ex Apostolorumne praedicatione, Ec- 
clesiae perenni magisterio ad nos tradita, an aliunde. 

Quod igitur rei christianae in Oriente bene vertat, Nos Motu 
proprio constituimus et sancimus: 

I. Institutum studiis rerum orientalium provehendis Ro- 
mae esto, quod, praecipua sub vigilantia curaque Summi Ponti- 
ficis positum, pontificii titulo decoretur. 

II. Illud 8S. Congregationi pro Ecclesia Orientali proxime 
subiectum erit, per eamque Nobis ac Nostris successoribus. 

III. Propria distinctaque sedes Instituto erit in iis prope 
Vaticanum aedibus, ubi « Hospitium de Convertendis » vulgo 
dictum, usque achuc fuit: id quod fieri volumus sine ullo detri- 
mento ipsius Hospitii. 

IV. Hae in Instituto tradantur disciplinae: 

a) Theologia orthodoxa quae varias orientalium christia- 
norum de divinis rebus doctrinas attingat, cum praelectionibus 
de Patrologia orientali, de Theologia historica ac de Patristica 

b) Ius canonicum omnium Orientis christianarum gen- 
tium 

c) Multiplex Orientalium Liturgia 

d) Byzantii Orientisque reliqui Historia tum sacra tum 
civilis: cui praelectiones accedent, de Geographia ethnographica, 

de Archeologia sacra, de Constitutione earum gentium civili et 
politica 
é) Litterae sermonesque Orientalium. 

V. Horum omnium studiorum cursus biennio conficiatur. 

VI. Scholas Instituti frequentabunt sacerdotes ex latino 
ritu qui in Oriente sacrum ministerium obituri sunt: easdem 
frequentare licebit non modo clericis nostris orientalibus, sed 
etiam iis orthodoxis qui sint veritatis altius inquirendae cupidi. 

VII. Ne quid autem adiumenti ad studia ibidem desit, Insti- 
tuto Bibliothecam adiungimus bene apparatam cum a librorum 
delecta copia, tum a scriptis periodicis quae ad rem pertineant. 

Quae vero hic a Nobis constituta sunt, ea in perpetuum va- 
lere iubemus, contrariis quibusvis, etiam specialissima men- 
tione dignis, non obstantibus. 

Datum Romae apud S. Petrum, die xv mensis octobris 
Mpccccxvil, Pontificatus Nostri anno quarto. 


BENEDICTUS PP. XV 


LITTERAE APOSTOLICAE 


SODALITAS SACRATISSIMI CORDIS IESU PRO PIANDIS ANIMABUS IN PURGATORIO 
IGNE DETENTIS, QUAE IN NOVO TEMPLO EIUSDBM TITULI ROMAE SBDEM 
HABET, ERIGITOR IN ARCHISODALITATEM ET INDULGENTIIS AC PRIVILEGIIS 
AUGETUR. 


BENEDICTUS PP. XV. 


Ad perpetuam rei memoriam. — Saluberrimo sane proposito, ad 
animas vita functorum eluendas, Sacratissimi Cordis Iesu merita, prae- 
sertim per Augustum Altaris Sacrificium, offeruntur; neque enim quid- 
quam cogitari possit aut animabus illis utilius aut ipsimet Cordi Iesu 
iucundius. Quae quidem pia exercitatio, tam longe ante a B. Margarita 
Maria Alacoque summopere commendata, ut latius in communem usum 
reciperetur, sacerdos Victor Jouét, missionarius, cuius incensam pieta- 
tem et insigne religionis studium placet hic peculiari modo commemo- 
rare, in hac alma Urbe Sodalitatem condidit a Sacratissimo Corde Iesu 

pro piandis animabus in purgatorio igne detentis, quae a Cardinali 
Vicario die xxxI mensis maii, an. MpcCcxclII canonice erecta est. Sedem ea 
primum habuit in oratorio publico, quod idem missionarius, ut exco- 
lendo ad pietatem populo, ex permagna novarum domorum accessione 
confertissimo, quantum poterat, prospiceret, in regione quae Prati di 
Castello vulgo nuncupatur, paulo ante constituerat; sed deinceps, ora- 
torio iterum atque tertium ob maiorem in dies fidelium frequentiam, in 
eiusdem tamen regionis finibus, translato, sedem bis commutavit. Empta 
interim area cum exstructa ibi domo, sacerdos Jouét, divinae spei plenus, 
novi templi, quod affabre gothicae structurae formas refert, fundamenta 
iecit; at eximium opus ipsius missionarii obitu interceptum est. Tum fel. 
rec. decessor Noster Pius X, Litteris Apostolicis die xx mensis ianuarii 
an. Mcmxi datis, Sodalitatem regendam commisit missionariis a Sacro 
Corde Iesu e provincia Italica, qui, cum fundatore spirituali necessitu- 
dine coniuncti, novissima religionis solacia eidem morienti impertive- 
rant; itemque iussit aedificationem templi continuari, curante Petro 
Benedetti, Procuratore eorundem missionariorum generali, quem et 
Sodalitatis Moderatorem et novae sacrae Aedis in paroeciam erigendae 
primum suo tempore futurum Parochum designavit. Cum vero eius- 
modi templum, honori Sacratissimi Cordis Iesu pro piandis in purga- 
torio igne detentis animabus dicatum, propediem sit publico cultui ape- 
riendum, idem dilectus filius Petrus Benedetti a Nobis demisse postulavit 
ut Sodalitatem, quam moderatur, tum Archisodalitatis titulo ac privi- 
legiis ornare, tum larga indulgentiarum copia augere de apostolica beni- 
gnitate velimus. Quibus ipsius moderatoris precibus eo libentius obse- 
cundamus, quod vel a pueris magna complecti assuevimus miseratione 
defunctorum animas, quas Deus, sibi caritate coniunctas, veluti aurum 
rude, purgat et expolit, ut caelesti beatitate dignas efficiat, itemque, 
haud secus ac proximi decessores Nostri, frugiferum opus, ad eas 
iuvandas a pientissimo missionario institutum, vehementer probamus 
atque habemus carissimum. Itaque, de Apostolicae Nostrae potestatis 
plenitudine, praesentium Litterarum vi perpetuumque in modum, Soda- 
litatem Sacratissimi Cordis Iesu pro piandis animabus in purgatorio 
igne detentis, in templo eiusdem tituli prope Tiberim in regione vulgo 
Prati di Castello canonice constitutam, in Archisodalitatem erigimus, 
addita facultate sodalitates omnes alias eiusdem tituli atque instituti, 
ubigue terrarum antehac erectas vel in posterum erigendas, servata 
forma Constitutionis Clementis Pp. VIII, sibi aggregandi, cumque iis 
communicandi indulgentias omnes et privilegia quae eidem Archisoda- 
litati nune confirmaturi vel concessuri sumus aut quae in posterum 

concedentur, quaeque cum aliis communicari liceat. Audito igitur dile- 
cto filio Nostro S. R. E. Cardinali Poenitentiario Maiore, decernimus, 
abrogatis quibuslibet aliis indulgentiis ac privilegiis, Archisodalitatem 
sic per Nos erectam his indulgentiis ac privilegiis iam nunc frui quae 
sequuntur. Scilicet de omnipotentis Dei misericordia ac Bb. Petri et 
Pauli Apostolorum Eius auctoritate confisi, omnibus et singulis Chri- 
stifidelibus qui eidem Archisodalitati in posterum nomen dederint, quo 
die inscribentur, si, rite confessi ac sacra synaxi refecti, ecclesiam alli- 
quam vel publicum oratorium visitaverint, ibique pro Christianorum 
Principum concordia, haeresum exstirpatione, peccatorum conversione 
ac S. Matris Ecclesiae exaltatione pias ad Deum preces effuderint, ple- 
nariam; ac tam adscriptis quam in posterum adscribendis eidem Archi- 
sodalitati sociis, in cuiusvis eorum mortis articulo, si vere poenitentes 
et confessi et Eucharisticis dapibus recreati, vel, quatenus id facere 
nequiverint, saltem contriti nomen Jesu ore, si potuerint, sin minus 
corde devote invocaverint et mortem tamquam peccati stipendium de 
manu Domini patienter susceperint, item plenariam; iisdem sociis, tam 
adscriptis quam in posterum Archisodalitati adscribendis, qui die domi- 
nico infra octavam Festi SSmi Cordis Iesu vel alio quolibet die eiusdem 
octavae, sacramentali admissorum confessione expiati atque angelorum 
epulis refecti, ecclesiam vel oratorium Archisodalitatis visitaverint et 
preces, ut superius diximus, effuderint, plenariam similiter omnium pec- 
catorum suorum indulgentiam et remissionem misericorditer in Domino 
concedimus. Ad hoc, ut pia exercitia, secundum Archisodalitatis tabulas 
peragenda, cum uberiore fiant spirituali tum ipsorum sociorum, tum 
animarum defunctorum, emolumento, praesentibus pariter et futuris 
Archisodalitatis sociis, qui piis exercitationibus, quae in ecclesia Archi- 
sodalitatis pro animabus in purgatorio igne detentis peraguntur, per 
integram hebdomadam intererint, modo consuetas conditiones impleve- 
rint, indulgentiam plenariam largimur; item, semel in mense, si in sin- 
gulis eiusdem mensis hebdomadibus, una vice saltem, per integram 
horam pia exercitia peregerint in animarum Purgatorii suffragium. Prae- 
terea iisdem sodalibus, qui, singulis annis, diebus festis Ss. Fabiani et 
Sebastiani, idest die xx, S. Francisci Salesii, i. e. d. xxix m. ianuarii; 
S. Franciscae Romanae, i. e. d. 1x, S. Gregorii Magni, i. e. d. xu, S. lose- 
phi, i. e. d. xrx, S. Catharinae Ianuensis, i. e. d. xx m. martii; S. Antonii 
Patavini, i. e. d. xm m. iunii; S. Laurentii mart., i. e. d.x, S. Bernardi, 
i. e. d. xx m. augusti; S. Nicolai Tolentin., i. e. d. x, S. Michaelis Archan- 
geli, i. e. d. xxrx m. septembris, contrito saltem corde Archisodalitatis 
ecclesiam visitaverint et ad Summi Pontificis mentem oraverint, de 

numero poenalium in forma Ecclesiae consueta septem annos totidem- 
que quadragenas: quoties vero aliquod pietatis vel caritatis opus secun- 
dum finem Archisodalitii, corde saltem contrito, exerceant, et praeser- 
tim defunctorum corpora ad locum sepulturae pio comitatu prosequantur, 
vel quoties precatiunculam recitent « Fidelium animae per misericordiam 
Dei requiescant in pace », de numero item poenalium dierum, in forma 
Ecclesiae consueta, centum expungimus. Atque hic placet commemorare, 
Romanos Pontifices decessores Nostros omnibus fidelibus prima noctis 
hora psalmum « De profundis », aut orationem dominicam cum saluta- 
tione angelica et prece « Requiem aeternam » pie ac devote recitantibus 
centum dierum indulgentiam semel in die lucrandam, et, consuetis 
conditionibus, semel in anno, indulgentiam plenariam largitos esse: 
quam decessorum Nostrorum benignam concessionem in fidelium me- 
moriam redigimus et redigi volumus, ut frugifera eiusmodi exerci- 
tatio latius apud christianum populum percrebrescat et propagetur. 
Omnibus vero indulgentiis tum plenariis tum partialibus, de quibus 
supra, ea excepta quae in articulo mortis lucrifieri potest, liceat poenas 
vita functorum expiare. Ut singularibus praeterea privilegiis Archisoda- 
litatem ipsam ornemus, omnibus sacerdotibus, qui eidem adscripti sint, 
veniam facimus applicandi, bis in hebdomada, indulgentiam altaris Missae 
quam pro defunctis celebrent; itemque largimur, ut Missae omnes, quae 
in suffragium animae alicuius socii vita functi applicentur, perinde ani- 
mae illi prosint ac si essent ad altare privilegiatum peractae. Denique, 
ut novum templum, quod propediem, uti diximus, Christifidelibus pate- 
bit, peculiaribus gratiis augeamus, concedimus indulgentiam quotidia- 
nam perpetuam, defanctis quoque applicabilem, ab omnibus et singulis 
ex utrogque sexu fidelibus qui illud visitent, consuetis conditionibus, 
lucrandam; et praeterea, ut tria eiusdem sacrae aedis altaria, idest 
maius et duo altaria B. Mariae Virgini et S. Gregorio dicata, privilegio 
quotidiano perpetuo polleant. Decernentes has Litteras Nostras firmas, 
validas atque efficaces semper exsistere et fore, suosque plenarios atque 
integros effectus sortiri atque obtinere, illisque ad quos spectat, vel in 
posterum spectare poterit, in omnibus et per omnia plenissime suffra- 
gari: sicque in praemissis iudicandum esse ac definiendum, atque irri- 
tum et inane fore quidquid super his a quovis, qualibet auctoritate, 
scienter vel ignoranter contigerit attentari. Non obstantibus Nostra et 
Cancellariae Apostolicae regula de non concedendis indulgentiis ad 
instar aliisque Constitutionibus et sanctionibus apostolicis ceterisque 
omnibus in contrarium facientibus quibuslibet. Praesentibus perpetuo 
valituris. Volumus autem ut harum Litterarum transumptis seu exem- 

plis, etiam impressis, manu alicuius notarii publici subscriptis ac sigillo 
personae in ecclesiastica dignitate constitutae munitis, eadem prorsus 
fides adhibeatur, quae adhiberetur ipsis praesentibus si forent exhibitae 
vel ostensae. 

Datum Romae, apud sanctum Petrum, sub annulo Piscatoris, die 
xxv mensis octobris anno mcmuxvil, Pontificatus Nostri quarto. 


P. Carp. Gasparri, a Secretis Status. 


EPISTOLA 


AD PETRUM S. R. E. CARD. MAFFI, ARCHIEPISCOPUM PISANUM, ET ALPHONSUM 
S. R. E. CARD. MISTRANGELO, ARCHIEPISCOPUM FLORENTINUM, CETEROSQUE 
ARCHIEPISCOPOS ET EPISCOPOS ETRURIAE, QUI EX ANNUO CONVENTU 
COMMUNES LITTERAS MISERANT. 


Dilecti filii Nostri et venerabiles fratres, salutem et apostolicam 
benedictionem. — Omnem vestram de Ecclesiae sanctae utilitate deque 
humani generis salute curam declarant eae communes litterae quas 
nuper ex annuo conventu ad Nos magna cum pietatis significatione 
dedistis. In quibus primum merito vos quidem iuris canonici Codicem, 
quem Nos, Deo adiuvante, promulgavimus, summis laudibus prosequi- 
mini, uti rem mirabilis cuiusdam opportunitatis. Sed laudes istae ad 
Nostrum fel. rec. decessorem omnino aut certe ex maxima parte reci- 
dunt; Nos praeclaro operi quod is instituerat et prope absolutum reli- 
querat, dumtaxat extremam manum imposuimus. Restat ut illud tam 
sit catholico nomini fructuosum, quam est Apostolicae Sedi honorificum. 
Qua in re non sane est vestra pastoralis officii defutura diligentia. Quod 
autem secundo loco scribitis, probari admodum vobis ea quae de divini 
verbi praedicatione a Nobis praecepta sunt, gaudemus, eo magis quia 
vos intelligimus in eodem genere similia haud ita pridem praecepisse. 
Itaque has in primis Nostras praescriptiones, quae adeo sunt cum ani- 
marum bono coniunctae, in vestris dioecesibus religiose servatum iri pro 
certo habemus. - Quod postremo attigistis de recenti hortatione Nostra 
ad belligerantes, utinam eas voces eodem accipiant omnes animo quo 
Nos edidimus, id est vacuo a partium studiis, studioso tantum salutis 
communis. Nam si hoe fiat, quidni iam componatur illa iusta mansu- 
raque pax, cuius Nos adumbrata lineamenta proposuimus? Ceterum 

quisquis suae mentis est compos vel ex hoc aestimare potest quam 
sint malae fidei qui inconsideratam plebecularum temeritatem adversus 
Nos concitare contendunt, quasi horum incommodorum quibus labora- 
tur, auctores fautoresque fuerimus. Equidem homines nefarios atque 
improbos qui omni ope nituntur ex animis imperitorum extrahere radi- 
citus religionem, posthac cessaturos esse in pessimo proposito non spe- 
ramus. Sed Nos tamen omnes omnium miserias in visceribus Iesu Christi 
complectentes, vincere in bono malum perseverabimus, simulque obse- 
crare Deum ut, misericordiae memor, tandem pacis munera hominibus 
ipse largiatur. - Quorum auspicem et paternae Nostrae benevolentiae 
testem, vobis, dilecti filii Nostri et venerabiles fratres, vestroque clero 
et populo apostolicam benedictionem amantissime impertimus. 

Datum Romae apud S. Petrum, die tv mensis octobris mcmxvu, 
Pontificatus Nostri anno quarto. 


BENEDICTUS XV. 

ACTA TRIBUNALIUM 


SACRA POENITENTIARIA APOSTOLICA 


SectTio pE INDULGENTIIS 


QUO MODO MUTILATI INDULGENTIAS LUCRARI POSSINT QUIBUSDAM ACTIBUS 
CULTUS ADNEXAS. 


Beatissime Fater, 


Henricus Genovesi, O. P., capellanus militaris nosocomii Gorlae I, 
in Mediolanensi archidioecesi, humillime eaxponit quae sequuntur : 

Multi mutilati signo Crucis se munire vel genua flectere coram 
Ssmo Sacramento non possunt, et proinde privantur indulgentiis hisce 
cultus actibus adnexis. Quam ob causam orator a Sanctitate Vestra enixe 
gratiam postulat ut praedictas indulgentias lucrari possint mutilati qui 
signum Crucis facere nequeunt, dummodo formulam recitent, et qui in 
genua provolvi non possunt, dummodo caput inclinent. 

Et Deus... 


SSmus D. N. Benedictus Div. Prov. PP. XV, in audientia diei 19 ver- 
tentis mensis infrascripto Cardinali Poenitentiario Maiori impertita, per- 
libenter excipiens praemissas preces; concedere dignatus est ut indul- 
gentias, pro quibus lucrandis recitatio precum una cum aliquo corporis 
actu iniungitur, quem mutilati peragere impares sunt, isti lucrari valeant 
fusis dumtaxat precibus. Contrariis quibuscumque non obstantibus. 

Datum Romae in Sacra Poenitentiaria die 22 octobris 1917. 


GuLieLmus Carp. vAN Rossum, Poenit. Maior. 


L. S. 


F. Borgongini Duca, Secretarius. 


= 
— 

SACRA ROMANA ROTA 


BITURGEN. 


LOCATIONIS 


Benedicto PP. XV feliciter regnante, Pontificatus Dominationis Suae 
anno tertio, die 22 aprilis 1911, RR. PP. DD. Ioannes Prior, Ponens, 
Aloisius Sincero et Fridericus Cattani, Auditores de Turno, in causa 
Biturgen.-Locationis, inter Victorianum Canonicum Razzanelli, reprae- 
sentatum per legitimum procuratorem advocatum Vincentium Sacconi, et 
Capitulum Ecclesiae Cathedralis Biturgensis, repraesentatum per legiti- 
mum procuratorem advocatum Angelum D’ Alessandri, hanc tulerun defi- 
nitivam sententiam. 


i. Victorianus Canonicus Razzanelli, e gremio Capituli Biturgensis, 
die 19 ianuarii 1910 ab eodem Capitulo petiit ut ad septem annos sibi 
locaretur aedificium quoddam, olim Dei cultui in honorem S. loannis 
dicatum, diu vero desecratum, cum ibidem populum fidelem cinemato- 
graphicis spectaculis instruere proponeret, oblata pensione annua cen- 
tum libellarum, quam loci Municipium pro locatione earumdem aedium 
iam ad finem vertente solvebat, dummodo prius reparationibus oppor- 
tunis renovaretur, confecto praecipue de novo eiusdem pavimento, quod 
prorsus detritum erat: «... occorrono alcuni restauri e Il’ impiancito 
« nuovo, essendo l’attuale affatto rovinato. Quando tutto sia rimesso in 
« buono stato, come deve essere un locale che si alloga, sono disposto 
«a pagare il canone annuo stesso pagato fin qui dal Municipio, fis- 
« sando Ja durata almeno per sette anni da cominciare il prossimo 
« agosto ». Capitulum Cathedrale die 22 ianuarii 1910 unanimi voto pre- 
cibus Canonici Razzanelli annuit, ea tantum posita conditione ut aedi- 
ficium nec alteri sublocaretur, nec sine consensu Capituli substantialiter 
mutaretur. 

2. Expirato mense augusti 1910 contractu locationis cum Muni- 
cipio inito, cum mora nimia haberetur in aedificio reparando, Canonicus 
Razzanelli pluries ad Capitulum scripsit, diebus nimirum 4, 20 et 

25 octobris, ad obligationem urgendam: quam Capitulum prius decli- 
nare quaerebat (ep. 28 oct.), postea vero, iuxta iam deliberata et decisa 
in sessione capitulari diei 22 ianuarii 1910, acceptavit: « ... il Capitolo 
« si atterra scrupolosamente alla deliberazione presa in proposito il 
« 22 gennaio del corrente anno, e curera che tali restauri siano eseguiti 
« quanto prima» (ep. 18 nov. 1910). 

Pavimentum de novo refecit, et die 12 mensis maii 1911 Canonicum 
Razzanelli, postquam documento, conditiones* contractus ineundi exhi- 
benti, simul cum procuratore Capituli subscriptionem apposuerat, in 
possessionem rei locatae immisit. Locus tamen aptus nondum erat quo 
populus conveniri posset ad spectacula cinematographica conspicienda, 
cum parietes dealbati non fuerint. Conductori insistenti ut hoc opus deal- 
bationis perficeretur Capitulum respondit id fieri non posse sine praevio 
examine et consensu Praefecti monumentis; habito vero huiusmodi con- 
sensu, ob nimios sumptus necessarios opus aggredi noluit. Ad iura sua 
tuenda Canonicus Razzanelli rerum statum mense novembris 1912 Epi- 
scopo primo exposuit, deinde ad S. Congregationem Concilii mense 
maii 1913 confugit, quae censuit concordiam inter partes ineundam 
fuisse, quae si fieri non posset, rem esse iudicialiter in primo gradu 
dirimendam a Curia episcopali. 

Interim statuit Capitulum distributiones chorales ab initio anni 1913 
Canonico Razzanelli non esse pendendas, quia pretium locationis non 
solverat. 

Cum partes de concordia facienda non convenerint, res, ordine iudi- 
ciali servato, coram tribunali dioecesano agitata est, cuius sententia die 
5 augusti 1915 prodiit, terminis sequentibus prolata: 

« a) riconosce ed ammette a favore deli’attore Razzanelli il diritto 
« alla imbiancatura delle pareti dell’ex-chiesa di S. Giovanni; 

« b) stabilisce e determina la decorrenza del canone di affitto dal 
« giorno in cui la imbiancatura sara eseguita; 

« c) respinge la domanda Razzanelli relativa al rifacimento dei 
« danni; 

« d) accoglie la domanda Razzanelli limitata alle competenze pagate 
« all’avvocato Concistoriale ed alle spese per il ricorso alla S. Congre- 
« gazione del Concilio; 

« e) veduta la sentenza emessa dalla S. Congregazione del Concilio 
«in data 22 giugno 1914 ritiene superfluo pronunciarsi sulle disposi- 
« zioni della medesima; 

« condanna il Rmho Capitolo alle spese relative al processo da liqui- 
« darsi in separata sede dal Presidente ». 

3. Contra sententiam Curiae Biturgen. ad N. S. Ordinem appellatio- 
nem Capitulum rite interposuit, et lis contestata est sub sequentibus 
rogandi formulis: 

1) an constet de nullitate sententiae die 5 augusti 1915 a Curia 
Biturgen. prolatae; 

2) an teneatur Capitulum favore Canonici Victoriani Razzanelli 
parietes dealbare aedificii eidem locati ; 

3) a quanam die incfpere debeat favore Capituli solutio pensionis 
pro locatione debitae; 

4) an et in quanam mensura teneatur Capitulum favore Canonici 
Razzanelli damna et expensas reficere in casu. 

4, Capitulum ex duplici capite sententiam Curiae dioecesanae nul- 
litate impetit, nempe: @) ex capite recusati iudicis qui simul cum aliis 
duobus iudicibus collegialiter agentibus exceptionem suspicionis contra 
seipsum interloquutoria sententia reiecit et de merito causae princi- 
palis iudicavit; et 6) ex capite denegatae opportunitatis defensionis. 

5. Notissima quidem est regula a Pio VIII in Const. In throno 
iustitiae, n. 13, diei 27 decembris an. 1561 statuta (Magn., Bull. Rom. 
Iusxem., tom. 2, n. 44) et aliis Constitutionibus Pontificiis repetita et 
confirmata, nimirum, Const. Pii IV, Cum ipso, n. 13, die 30 iunii 1562 
et Const. Cum nuper Nos, eiusdem diei pro Referendariis Signaturae 
Iustit. (Magn., Bull. Rom., tom. 2, n. 58, 59); Const. Pauli V, Universi 
agri (De Reformatione omnium Tribunalium Urbis, diei 1 martii 1612, 
n. 5; De auditorio Rotae, n. 19; Magn. Bull. Rom. Luaxemb., tom. 3, 
n. 71); et Const. Clementis VIII, Litium dispendiis, n. 1 (Magn. Bull. 
Rom. Luxemb., tom. 3, n. 18) qua praecipitur non esse attendenda capita 
nullitatis sententiae « praeterquam ex defectu iurisdictionis, citationis 
« vel mandati ». In Const. Clementis VIII ex gr. legitur: « Statutum 
« fel. rec. Pii PP. IV, praedecessoris Nostri, ne iudices Almae Urbis 
« nullitates attendant nisi ex defectu iurisdictionis, citationis vel man- 
« dati, hac Nostra perpetuo valitura Constitutione extendimus », etc. 
Id continua observantia in decisionibus N. 8S. Tribunalis servatum est. 
Cfr. Recentior., dec. 36, n. 2, par. 10, tom. 1; dec. 69, n. 1, par. 10, 
tom. 1; dec. 416, n. 17, par. 16, dec. 490, n. 1, par. 18, t. 2; dec. 237, 
n. 28, par. 19, t. 1; De Luca, De iudic., disc. 6, n. 2 et disc. 36, n. 22; 
idem De Relat. Curiae, disc. 31, n. 43. Item Rota coram Many, Trevi- 
ren.-Diffamationis, an. 1913. 

6. Verum haec regula solemnitates iudicii respicit quae lege posi- 
tiva praescribuntur non autem illa elementa iudicii substantialia, quae 
ex iure naturae requiruntur, et sine quibus iudicium proprie dictum 

consistere nequit. Unde scribit Sigismundus Scaccia (De Iudic., lib, 2, 
cap. 3, qu. 14, n. 189 seq.): « ldeo alias valde scandalizatus fui de quodam 
«iudice, qui, attendendo verba dictae Constitutionis S. D. N. Clemen- 
« tis VIII, eamque non intelligendo, sententiam latam ab alio iudice sine 
« ullis actis, praeter citationem ad sententiam, declaravit esse validam, 
« quia dicebat in ea non deficere citationem, et esse latam a iudice 
« habente iurisdictionem, et inter personas habentes legitimum manda- 
« tum; quia erat lata inter principales et non inter alias personas, in 
« quibus potuisse deficere mandatum. Ratio, quare ista sententia sit nulla, 
« est, quia sicut domus non potest consistere in aere, sine fundamentis, 
« et filius non potest dari, nisi sit genitus, ita neque sententia potest 
« consistere et stare sine terminis substantialibus, et sine actis; quia ter- 
« mini et acta sunt bases et fundamenta sententiae... illa Constitutio non 
« disponit quod possint omitti termini substantiales, sed solum removet 
« nullitates, et removendo nullitates, non censetur removere eam quae 
« apparet ex facie actorum » 

7. Capita nullitatis, vero, in praesenti casu proposita substantiam 
iudicii, prout de iure naturae consistit, potius quam eiusdem solemni- 
tates, a lege positiva praescriptas, attingunt. Legitur enim in Decreto 
Gratiani, cap. Quod suspecti, 15, Caus. 3, qu. 5: « Quod suspecti et ini- 
« mici iudices esse non debeant, et ipsa ratio dictat, et plurimis pro- 
« batur exemplis... Nam-quodammodo naturale est suspectorum iudicum 
«insidias declinare et inimicorum iudicium semper velle refugere ». 
Quod iterum renovatur in lib. 2, Decretalium, cap. 41, tit. 28, De appel- 
lat. Cf. 1 Apertissimi c. De Iudic.; Schmalzgrueber, lib. 2, tit. 27, De 
Appell., n. 130; Pirrhing, eod. loc., n. 265; Reiff., eod. loc., n. 316. Et 
dictat ipsa natura neminem posse iudicem esse in propria causa; « in 
«re enim propria iniquum admodum est alicui licentiam tribuere sen- 
« tentiae » (L. un., C, Ne quis in sua causa iudicet.). Cf. Pirrhing, lib. 2, 
tit. 1, n. 74 seq.: Reiff., lib. 2, tit. 1, n. 204; Lega, De iudiciis, par. 1, 
n. 545... ludex vero qui de exceptione suspicionis contra seipsum videt, 
in causa propria iudicare dicendus est, cum huiusmodi exceptio ipsius 
personam directe tangit, secus ac in quaestione de competentia ipsius, 
quae potius publicam eius potestatem respicit (Lega, De iudiciis, loc. 
cit., n. 545...). 

Item defensio est iuris naturalis (L. Ut vim, 3 ff., de Iustit. et iur.), 
prout causa rei favorabilior est quam actoris, iuxta regulam XI de Reg. 
Iur., in 6). 

Unde duo capita nullitatis sententiae a parte appellante proposita 
nequeunt excludi per regulam S. Rotae, qua attendendos esse statuitur, 

tanquam causas nullitatis, tantummodo defectus iurisdictionis, citatio- 
nis et mandati. 

8. Causa recusationis iudicis, in prima instantia allegata, est quod 
unus ex tribus iudicibus delegatis, Rev. D. Iosephus Conti, ab actore 
V. Razzanelli haeres suus fiduciarius et executor testamentarius nomi- 
natus fuerat, ac proinde ob vinculum amicitiae cum actore suspectus 
evasit. Exceptio suspicionis die 18 martii 1915 mota fuit, i. e. post litis con- 
testationem quae die 28 ianuarii 1915 locum habuit. Reiecta igitur fuit 
a tribus iudicibus collegialiter agentibus « perché inoltrata intempesti- 
« vamente ». 

9. In variis locis Corporis Iuris agitur de causis legitimis recusa- 
tionis iudicis, quin tamen omnes taxative assignentur. Ita in Can. Quod 
suspecti, 15 Caus. 3, qu. 5; in diversis capitibus tit. 29, De Officio Iud. 
Deleg., scilicet, cap. causam duae 17; cap. Cum super, 23; cap. Insi- 
nuante, 25; cap. Cum Raphael, 35; cap. Suspicionis 38; et in cap. Cau- 
sam 18 De iudiciis tit. 1, lib. 2, Decretal.... Conveniunt tamen Doctores 
huiusmodi causas ad pauca quaedam capita reduci posse; nimirum: 
a) utilitatem iudicis patrimonio derivantem directe aut indirecte ex litis 
obiecto; 6) iudicis affectionem aut odium in alterutram aut utramque 
litigantium personam; c) vel eius affectionem in causam, in qua advo- 
cati aut procuratoris aut aliam partem egerit; vel quia similem causam 
habet, in qua tanquam pars litigans intervenit:(cf. Lega, De Iud., par. 1, 
n. 546; Pirrhing, lib. 2, tit. 1, De foro comp., n. 202, 203; Schmalzgrueber, 
tit. 28, De Ap., n. 137, 138). 

10. In iure vero provisum est ut huiusmodi suspicionis exceptio, 
sicut et aliae exceptiones dilatoriae, ante litis contestationem propona- 
tur; nam reus qui litem coram iudice contestatur, in eum consentire et 
iuri excipiendi contra illum renunciasse censetur (cap. Inter monasterium, 
20, tit. 27; De sent. et re iudicat., lib. 2, X; arg. cap. Insinuante, 25, De 
Off. Deleg.; Authent. Offeratur eod. tit. De lit. contest.; Schmalzg., in 
tit. 25 De Eaceptionib., n. 20, et tit. 28 De Appell., n. 133; Reiff., in tit. 
De Appell., n. 320; Pirrhing, in De Appell. n. 268). Ad rem Schmalz- 
grueber (loc. cit., n. 20): « Quando reus in iudicio ordinario litem con- 
« testatur, iudicium suscipit et acceptat; cum deinde excipit adversus 
« personas, locum, tempus, iudicium recusat. Igitur qui post litis conte- 
« stationem exceptionem dilatoriam opponit, pugnantia loquitur, sed 
« pugnantia loquens non est audiendus, ergo, etc. Procedit hoc maxime 
« de iis exceptionibus, quae respiciunt personam iudicis, quia scilicet 
« iudex dicitur suspectus, vel incompetens, etc., nam hae ante omnem 
« actum iudicialem opponi debent, ne alias reus in iudicem suspectum 

« consentire, vel incompetentis iurisdictionem prorogare videatur, ut 
« notat Vallens hic n. 7, Engel, n. 2, Konig, n. 15, cum aliis ». 

11. Non tenet, tamen, huiusmodi regula, ut patet, si causa suspi- 
cionis post litem contestatam exorta fuerit, nam quae de novo emer- 
gunt novo indigent auxilio (L. De aetate, 11, ex causa 8 ff. de interrog. 
in ture fac.) vel si ante litem contestatam quidem exstiterit, sed tantum- 
modo post ipsam reo innotuerit, de quo fidem iureiurando facit. Nam 
impossibilium nulla est obligatio, et iusta ignorantia, iuxta regulam 
ignorantia de reg. iur., in 6, excusat. Ita decrevit Urbanus III (in cap. 
Pastoralis, 4, De exceptionib., tit. 25, lib. 2, X: « (Proponentes exceptiones 
«dilatorias post tempus assignatum) nullatenus audiantur, nisi forte 
« aliqua de novo sibi competens exorta fuerit, vel is, qui voluerit eam 
« opponere, fidem facit iuramento, se postmodum ad illius notitiam 
« pervenisse » (Cf. Schmalzgr., in tit. 25, De eaceptionib., n. 21 et in tit. 28, 
De Appell., n. 133; Reiff., in tit. 28, De Appell., n. 321; Pirrhing, in tit. 2, 
De foro Comp., n. 204 et in tit. 28, De Appell., n. 269). 

12. Facta, quae exceptionem propositam respiciunt, in re nostra 
sunt clara. Capitulum tantummodo post litem contestatam suspicionis 
exceptionem opposuit, cuius tamen causa, nominatio nempe Praepositi 
Ios. Conti, munere iudicis in causa fungentis, in haeredem fiduciarium 
et executorem testamentarium actoris Razzanelli, iam ante litem initam 
exstitit neque iuramento Capitulum fidem fecit huiusmodi factum post 
litem contestatam ad eius notitiam primo pervenisse. In sententia inter- 
loquutoria dicitur: « Vista la dichiarazione in data 20 marzo 1915 del 
« convenuto eccipiente, che, invitato entro congruo tempo a produrre 
« quanto credesse del caso a sostegno della sua eccezione, nulla di 
« fatto produsse ». Ideo, iuxta decretum Urbani III, excipiens non erat 
audiendus, ac proinde iudex recusatus haud supersedere tenebatur, nec 
rem arbitris dirimendam relinquere, prout ius regulariter requirit in casu 
exceptionis ad tramitem iuris propositae, sed meritO exceptionem decli- 
natoriam simul cum aliis iudicibus incontinenter reiecit. 

13. Praeterea, etiamsi nulla dici posset sententia interloquutoria 
diei 27 martii 1915, qua exceptio suspicionis reiecta fuit, inde tamen 
concludi nequit sententiam definitivam in causa principali fuisse nullam, 
quia ab illa sententia interloquutoria appellatum non fuit, sed Capi- 
tulum excipiens pergebat se sistere coram iudicum collegio in ulteriori 
processu. Nam ex non interposita appellatione ab ulteriori processu 
sanatur nullitas iudicii ex suspicione iudicis proveniens, ut docet Rota 
in Argentina-Coadiutoriae coram Ghislierio, decis. 20, par. 6, rec. 21, 
febr. 1631, n. 27; Milevitana-Parochialis coram Cerro, decisio 152, 

par. 11, rec. n. 8; Aretina-Cappellaniae coram Carrillo, dec. 7, par. 7, 
rec. n. 4. Quod autem praepositus Maccarelli non appellavit ab ulte- 
riori proeessu, patet ex eius declaratione die 30 martii 1915 ad Curiam 
seu Tribunal missa, quae ita se habet: « Benché potessi interporre 
«appello alla S. Rota contro il decreto di codesto Tribunale, col 
« quale ha respinto la eccezione di suspicione da me avanzata contro 
«il giudice assessore D. Giuseppe Conti, pure invio in doppio origi- 
«nale la risposta al libello Razzanelli, attendendo il giudizio ». Juri 
appellandi, nempe, a sententia interloquutoria renunciavit, sicque a 
recusatione iudicis recessit: defensiones suas tribunali exhibuit, et ab 
eo sententiam expectavit: iudicem suspectun, igitur, acceptavit. Neque 
vim renunciatae appellationis contra sententiam interloquutoriam dimi- 
nuere valet declaratio eiusdem praepositi in eadem epistola facta qua 
ius sibi reservavit a sententia appellandi. Sanatio enim nullitatis ob 
causam legitimam suspicionis non pendet ab exercitio vel secus iuris 
appellandi a sententia definitiva, sed a voluntate litigantis, qua iudicem 
suspectum se acceptare indicat. Haec vero voluntas in casu nostro 
sufficienter manifestata est a Capitulo excipiente in renunciato iure 
appellandi ab ulteriori processu in illa instantia ubi sedit iudex sus- 
pectus. 

14. Nullum vero fundamentum habet alterum caput accusationis a 
parte appellante propositum, de iure nempe defensionis ipsi denegato. 
Ex declaratione enim praesidis tribunalis dioecesani apparet parem facul- 
tatem tum Capitulo convento tum actori fuisse factam iura sua tuendi. 
Scribit dictus praeses die 20 decembris 1916: « Il Tribunale... accordd 
« congruo tempo alle parti per produrre in doppia copia scritta le pro- 
« prie ragioni, indi, scambiate fra le parti queste ragioni, ossia la prin- 
« cipale, assegnd congruo tempo perché ciascuno ribadisse le argo- 
« mentazioni avversarie. Difatti a di 30 marzo 1915 le parti avevano 
« presentato al Tribunale le proprie defensionali. A di 7 aprile queste 
« defensionali furono per ordine del presidente scambiate in copia ori- 
« ginale alle parti. L’attore produsse la sua risposta il 7 maggio 1915, 
« il convenuto invece non la produsse, sebbene questo giorno era stato 
« stabilito come ultimo termine, quindi (con lettera in data 8 maggio), 
« fu invitato a dire se aveva o no altro da addurre a cognizione del 
« Tribunale in merito alla defensione Razzanelli, ed egli rispose con la 
« nota del 10 maggio 1915 dicendo: 1) di aver gia esaurientemente rispo- 
« sto, 2) di riservarsi, ecc., quando sara a sua cognizione la conclusionale ». 

15. Ex hisce factis incontroversis patet: a) elapso termino pro respon- 
sione facienda Capitulum nihil respondisse; 6) et invitatum a Tribunali 

ut explicite declararet an respondere voluerit, iure respondendi renun- 
ciasse, quia argumentis actoris per primam suam scripturam satis respon- 
sum fuisse censuit. Simul, utique, postulavit, implicite saltem, ut responsio 
actoris sibi nota fieret, cui replicandi facultatem praetendebat. At repli- 
candi facultates ad ius substantiale defensionis, prout de iure naturae 
requiritur, ex sese non pertinet. Tantummodo si aliqua omnino nova in 
responsione alterius partis deducta fuerint, quae novum et probabile 
fundamentum praeberent sententiae sibi adversae, potest litigans repli- 
candi facultatem, tamquam ius substantiale defensionis, sibi vindicare. 
Huiusmodi autem circumstantia noviter deductorum in responsione 
actoris non habetur, neque id probare Capitulum tentavit. Quod autem 
actor in cursu istius responsionis olivae ramum porrexit, haud alienum 
se monstrans contractus rescissioni, quo via aperta videretur ad concor- 
diam inter partes ineundam, ad quaestionem nostram non pertinet, quae 
unice de iure substantiali defensionis rei conventi in lite agenda vertitur. 
Coeterum, de concordia facienda ante litis ingressum frustra actum est, 
nec prudens agendi ratio id iterum in cursu litis tentari suadebat 

Ex neutro accusationis capite, igitur, de nullitate sententiae dioe- 
cesanae constat. 

16. Quod ad meritum causae spectat, quaestio agitur de contractu 
locationis conductionis, qui est « contractus consensualis bonae fidei, 
« quo usus rei, vel opera personae, conceditur alteri pro certa mercede » 
(Pichler, lib. 3, tit. 18, De locat. et conduct., n. 3 cum communi). 

17. Utpote consensualis, solo partium consensu exterius manifestato 
perficitur (Reiff., lib. 3, tit. 18, n.2; D’Annibale, tom. 2, n. 488); ad vali- 
ditatem eius, nempe, non requiritur instrumentum (De Luca, De Locat., 
disc. 16, n. 5, et in Summ., n. 12) quod « ad solam meliorem proba- 
« tionem efficacioremque obligationem, ac magis promptam exsecutionem 
« fieri solet » (De Luca, De regalib., disc. 81, n. 2). 

18. Utpote contractus bonae fidei, benignam interpretationem admittit 
secundum aequum et iustum, ita ut iudex multa possit arbitrari quae 
secundum bonam contrahentium fidem contractui inesse censentur, licet 
verbis non fuerint expressa: nimis lati enim solent esse termini huius- 
modi contractuum bilateralium, ut omnia utrinque onera ab initio a 
contrahentibus determinate exprimi possint. Glossa, in cap. Venerabilis 
v. Bonae fidei, De exceptionib.; Abbas, ibid. n. 15 seq., Engel. in tit. De 
pactis 35, n. 18, 19. Ad rem Reiffenstuel, lib. 1, tit. 35, De pactis, n. 119: 
« Contractus bonae fidei dicuntur qui obligant secundum verba ex aequo 
« et bono intellecta... ut sunt emptio, venditio, locatio », etc. Atque ex 
hisce contractibus dicitur generari actio bonae fidei. Et sub n. 127, 

postquam plures esse differentias asseruit inter contractum stricti iuris 
et bonae fidei, prosequitur: « Prima est quod in contractibus bonae fidei, 
« si lis oriatur, iudicium feratur ex aequo et bono, etiam ultra id quod 
« nominatim in contractu a partibus conventum est (§ In bonae fidei 
« Instit. de actionib.). Dummodo sit tale, quod si contrahentibus in 
« mentem venisset, utrique expressissent, arg. I. Quia tantundem ff. De 
« Negot. gest. ». Cf. Pichler, lib. 3, tit. 18, De Locat. conduct., n. 21; et 
lib. 2, tit. 1, De actionib., n. 22. 

19. Inter obligationes locatoris enumerantur sequentes: primo, libe- 
rum rei locatae usum modo et tempore per conventionem determinato 
(conductori) concedere; secundo, ea quae in re locata indigent repara- 
tione, ita reparare ut usus non impediatur (Pichler, lib. 3, tit. 18, De 
locat et cond., n. 11). In Ture Rom., 1, Ew conducto, 15, 8, Si in lege, 24, 
§ 4, I, Si merces, 25, § 1 et 3, f. h. t. Cf. Reiff, tit. 18, De locat. et 
conduct., n. 30; D’Annibale, tom. 2, n. 488 ed 3; Wernz, tom. 3, par. 1, 
n. 266, § VII). 

20. Si vero per locatorem steterit quominus conductor tempore 
modoque determinato re conducta frui nequeat, tenetur ad refundendum 
pretium (si quidem acceperit), et simul ad interesse (Reiff., loc. cit.). 
Item D’Annibale, 1. c.: « Si is (conductor) non potuerit uti re locata ... 
« mercedem non solvit pro rata temporis ... Sin demum facto locatoris, 
« siquidem voluntario, ... is nedum mercedem non exigit, sed conductori 
« refundere, praestare debet quod eius interest ». Idem Pichler h. t., 
n. 17: « Si ex culpa locatoris, non tenetur solvere pro illo tempore, quo 
« usus non est re conducta ». 

21. Eadem substantialiter circa locationem praescribuntur in iure 
civili italico. Nimirum, a) instrumentum non requiritur ad contractus 
validitatem, siquidem inter essentialia contractus, sub art. 1104 seq. 
recensita, non reperitur. Praxis etiam confirmat, quae sinit in publicis 
tabulis referri denunciationes contractus verbalis a locatore tantum 
signati. 

b) Quoad obligationes locatoris statuit art. 1575: « Il locatore é 
« tenuto per la natura del contratto e senza bisogno di speciale stipu- 
« lazione 1) a consegnare al conduttore la cosa locata; 2) a mantenerla 
«in istato di servire all’uso per cui venne locata »; art. 1576: « II loca- 
« tore é tenuto a consegnare la cosa in buono stato di riparazioni di 
« ogni specie »; art. 1580: « Se durante la locazione la cosa locata ha 
« bisogno di riparazioni urgenti e che non possono differirsi fino al 
« termine del contratto, il conduttore deve soffrire, qualunque sia I’ in- 
« comodo, ece. Se perd tali riparazioni continuano oltre i venti giorni, 

« viene diminuito il prezzo della locazione proporzionalmente al tempo 
«ed alla parte della cosa locata di cui il conduttore @ rimasto privo ». 

Ad rem Pacifici-Mazzoni (Ist. Dir. Civ., tom. 5, n. 164): « La cosa 
« deve essere consegnata in buono stato di riparazioni di ogni specie 
« (art. 1576) e in stato di servire all’uso, per cui venne locata (arg. 
« art. 1575, 2); perocché altrimenti mancherebbe l’oggetto formale del 
« contratto, il godimento della cosa. Se la cosa si trova in tale stato, é 
« questione di fatto, da sciogliersi avuto riguardo alla natura della cosa, 
«e all’uso per cui venne locata, e qualche volta ancora alla condizione 
« dei luoghi e perfino delle persone. L’obbligo di riconsegnare la cosa 
« in buono stato di riparazione di ogni specie e in stato di servire all’uso 
« per cui venne locata, importa che il locatore vi faccia le riparazioni 
« necessarie al tempo della consegna. Egli deve farvi le riparazioni di 
« ogni specie: non solo le straordinarie e le ordinarie propriamente dette, 
« ma eziandio le piccole riparazioni che per uso sono a carico del con- 
« duttore ». 

22. Haud praetereunda duximus in hac materia legis civilis hodier- 
nae praescripta; nam, licet forum ecclesiasticum iure suo proprio regatur, 
normam iudicandi, tamen, ubi sacri canones vel deficiunt vel dubii sunt, 
a iure civili desunt, iuxta ea quae decernit Lucius III in cap. 1, De novi 
operis nunciatione. Ait enim: « Quia vero, sicut humanae leges non 
« dedignantur sacros canones imitari, ita et sacrorum statuta canonum 
« priorum principum constitutionibus adiuvantur ... praesentibus literis 
« mandamus, etc. ... negotium ipsum secundum legum et canonum sta- 
« tuta ... non differas terminare. Nam quum te credamus in utroque iure 
« peritum, securius diximus causam per tuam sollicitudinem terminari ». 
Quod confirmatur etiam ex aliis locis Corporis Iuris, uti in cap. Dilecta, 
Nos Igitur, De confirm. utili; cap. 1, De emption. et vendit.; cap. Nos 
quidem, § fin. De Testam; cap. Inter alia, 6, De Immunit. ecclesiast. 
Unde Fagnanus, in cap. Cum esses, n. 18, De Testam., ait: « Ubicumque 
« non reperitur aliqua dispositio iuris civilis expresse immutata a iure 
« canonico, non debemus inducere discrepantiam inter ius canonicum 
« et ius civile: imo lex civilis servari debet etiam in foro Ecclesiae; ut 
«cap. 1 et ibi Abbas n. 3 et Ioan. Andreas et aliis communiter ». Et in 
cap. Super specula, n. 30, cum aliis dicere non dubitavit: « Legista sine 
« canonibus parum valet, canonista sine legibus nihil ». Cfr. Reiff., Proe- 
mium, n. 224 seq.; Pirrhing., tit. De Constit., n. 81. 

23. Haec vero intelligi debent de iure civili hodierno, nisi agatur de 
interpretatione legis ecclesiasticae, quae iure antiqug romano vigente 
lata est, vel de iis legibus Caesareis quae inter canones receptae sunt, et 

quodammodo canonizantur, ac proinde veluti sacri canones, potius quam 
leges civiles, habendae sunt. Cfr. Reiff., Proem., n. 78 et 227. Ideo enim 
ius civile supplere potest iuris canonici defectui, quia legitima aucto- 
ritate conditum est, cui in re temporali obsequium debetur: huiusmodi 
vero auctoritas legitima est profecto illa hodierna, cui reapse subiici- 
mur. Ad rem D’Annibale, tom. 1, n. 201, ed. 3: « Cum utraque potestas 
« a Deo sit, et ad eumdem finem (i. e. modo superius explicato) tendat, 
« foventur mutuo; eapropter, quoties materia communis est utriusque 
« iuris, jus civile suppletur ex iure canonico; et contra, quod iuri cano- 
«nico deest, suppletur ex iure civili. Non quidem romano quod olim 
« viguit, sed quod nune viget praeter quam si agatur de his legibus 
« quae in ius canonicum translatae sunt, quippe quae non amplius 
« leges, sed canones dicendae sunt: Nihilominus, ius canonicum, quando 
«ex iure civili capit interpretationem, non ex eo quod nunc viget, sed 
«ex iure communi interpretandum est; quia hoc imperante condi- 
« tum fuit ». 

24. Ad factum quod attinet. Termini contractus inter actorem.et 
Capitulum initi in epistola illius ad Capitulum missa die 19 ian. 1910 
declarantur, qui a Capitulo in responsione die 22 eiusdem mensis facta 
acceptati fuerunt, excluso tantummodo iure conductoris sive sublocandi 
sive aedificium substantialiter mutandi sine eiusdem Capituli consensu. 
Scribit Canonicus Razzanelli in dicta epistola: « A norma delle pratiche 
« corse rivolgo al Rev. Capitolo la domanda per ottenere a titolo di 
« locazione la gid Chiesa di S. Giovanni, attualmente tenuta dal Muni- 
« cipio con scadenza al prossimo agosto. Lo scopo mio é di ritornare in 
« qualche modo questa Chiesa al culto, per il che occorrono alcuni restauri 
«e il piancito nuovo, essendo l’attuale affatto rovinato. Quando tutto 
« sia messo in buono stato come deve essere un locale che si alloga, sono 
« disposto pagare il canone annuo stesso pagato fin qui dal Municipio, 
« fissando la durata almeno di sette anni da cominciare col prossimo 
« agosto ». 

25. Onera, itaque, a Capitulo in contracto ineundo assumpta, et 
ante traditionem aedificii in manus conductoris adimplenda, erant : 1) pavi- 
mentum novuin substruendi, 2) alias reparationes faciendi « (alcuni 
« restauri e piancito nuovo) » et 3) totum aedificium ad bonum statum 
reducendi, prout in re locata fieri solet. Et haec quidem omnia intelli- 
genda erant relate ad scopum actoris, nempe, ut aedificium, olim eccle- 
sia consecrata, aliquo modo de novo adhiberetur ad cultum divinum 
promovendum. Et quaeritur an, attentis huiusmodi conductoris scopo 
et natura contractus ipsius, inter onera a Capituli locatore assumpta 

recenseri debeat dealbatio parietum, de qua in terminis contractus non 
fit expressa mentio. Huic quaestioni affirmative respondendum est. Nam 
scopus conductoris, licet indeterminate expressus « (ritornare in qualche 
« modo questa Chiesa al culto) », quocumque tandem modo intelligatur, 
sive de spectaculis cinematographicis quibus res fidei et morum illu- 
strarentur, sive de alio modo pietatem fidelium erga Deum alendi, 
includit populi convocationem in aedificio locato, et parva spes haberi 
poterat ut ibi populus convenire voluerit, dum in statu pessimo et inde- 
centi parietes remanerent. 

26. De huiusmodi conditione parietum ita sub iuramento, ad rei 
veritatem exponendam, loquitur Architectus Vince. Zigari, a Canonico 
Razzanelli an. 1916 vocatus ut de statu parietum referret: « Le pareti 
« della Chiesa trovansi in cattivo stato, sia in rispetto all’intonaco, che 
« manca in molte parti, sia per l’imbiancatura, che non é stata eseguita 
« da epoca certamente superiore ai dieci anni: dallo stato delle pareti 
« stesse ho potuto inoltre rilevare che, tranne pochi rappezzi di into- 
« naco eseguite al basso di esse, nessun altro lavoro @ stato fatto per 
« migliorarne le condizioni deplorevoli; lo stato generale del locale, poi, 
« @ tale da renderlo assolutamente inadatto a proiezioni luminose, man- 
« cando esso di ogni decenza e proprieta ». 

Haud aliter parietum conditio exhibetur in contractu sublocationis 
inter Canonicum Razzanelli et Municipium die 11 augusti an. 1915 factae; 
ibi sub nium. 4 legitur: « [1 Comune prende in consegna il locale nelle 
« condizione nelle quali trovasi presentemente, e cioé con il pavimento 
« costruitovi di recente ed in buono stato, ma con le pareti in parte 
« stonacate, mancanti di colore e con numerosi strappi che in alto ven- 
« nero gia stuccati dal Comune a proprie spese al fine di servirsi del 
« locale ad uso di magazzino pel grano ». Et duos menses post captam 
possessionem aedificii locati, Canonicus Razzanelli scripsit in Memo- 
riali ad Curiam misso: « considerando che nel contratto non si era 
« fatta menzione ... dello stato assai sconcio delle pareti interne... ». 

27. Supposito vero, quod ad usum, ad quem destinatum fuerat aedi- 
ficium locandum, necessaria fuit parietum dealbatio, ex natura ipsius 
contractus sequitur, iuxta ea quae superius in iure exposita sunt, onus 
dealbandi Capitulo locatori incubuisse. Locator enim debet « liberum 
«rei locatae usum modo et tempore per conventionem determinato 
« concedere, et ea quae in re locata indigent reparatione, ita reparare 
« ut usus non impediatur » (Pichler, |. c.); seu, ut statuit ius italicum: 
« Il locatore @ tenuto a consegnare la cosa in buono stato di ripara- 
« zioni di ogni specie (art. 1576). Mantenerla in stato di servire all’uso 

« per cui venne locata » (art. 1575), et id quidem, « senza bisogno di 
« speciale stipulazione ». 

28. Non obstat quod in instrumento ab utraque parte subscripto, 
dealbationis parietum nulla mentio facta fuerit,, quia, prout supra vidi- 
mus, contractus consensualis et bonae fidei, uti contractus locationis, 
non indiget instrumento, quod ad solam eius probationem de more 
adhibetur, et iuxta aequum et iustum interpretandus est, etiam ultra 
id quod nominatim conventum fuerit (Reiff., lib. 1, tit. 35, De pactis, 
n. 127). Praeterea, in ipso instrumento a partibus subscripto, refertur 
ad terminos contractus iam consensu partium die 22 ianuarii 1910 initi, 
qui, uti dictum est, onus dealbandi parietes ex parte Capituli implicite 
includit. 

29. Ex forma, deinde, modificationis contractus a Canonico Razza- 
nelli die 24 nov. an. 1910 Capitulo propositae, patet mentem -«condu- 
ctoris fuisse onus dealbandi parietes ad Capitulum spectasse. Tunc, 
enim, proposuit ut Capitulum ipsi solveret libellas 200 ad parietes 
dealbandos, et praeterea tempus locationis ad 12 annos extenderet, et 
clausulam restrictivam « per ritornarla in qualche modo al culto» a 
terminis contractus auferret. Addit patronus Capituli, actorem simul se 
paratum praestasse ad pavimentum suis sumptibus reficiendum: quod, 
etsi ex actis directe non constet, ab altera parte non negatur. Dato, 
igitur, quod hoe verum sit, patet actorem, ulteriores concessiones a 
Capitulo postulantem - extensionem locationis ad 12 annos et liberio- 
rem usum aedificii, - si onus dealbandi parietes ex praevio contractu 
ad ipsum potius quam ad Capitulum spectasse censuisset, ducentas 
libellas non ad parietes dealbandos petiisset, sed ad partem sumptuum 
in pavimento reficiendo, quod onus ad Capitulum indubie spectabat, 
utpote expressa mentione in terminis contractus ab eodem acceptatis 
determinatum. 

30. Denique, ipsum Capitulum fassum est se obligatum fuisse ex 
pactis initis ad parietes aedificii locandi dealbandos. Scribit, enim, Prae- 
positus Capituli in epistola ad actorem missa die 1 aprilis an. 1913: 
« Per quello poi che si riferisce alla ex-Chiesa di S. Giovanni locatale, 
«il Capitolo non si é rifiutato né si rifiuta di eseguire i restauri secondo 
«i patti. Che se non I’ha fatto fin qui per la parte meno importante, 
« Le @ ben nota la ragione, cioé la mancanza di mezzi dopo aver soste- 
« nuto l’ingente spesa per rifare il pavimento. Se V. S. avesse pagato 
« le 100 lire d’affitto scaduto fin dal maggio 1912, la cosa sarebbe andata 
« diversamente, perché il Capitolo avrebbe potuto disporre di quella 
<«somma per completare i famosi restauri ». Illo tempore, vero, quaestio 

principalis inter actorem et Capitulum de parietum dealbatione age- 
batur. Pavimentum enim iam refectum erat, ut ex mox relata epistola 
liquet. Porro, Capitulum ignorare non potuit actorem duos circiter 
menses post captam possessionem rei locatae protestationem formalem 
apud Curiam edidisse, Capitulo communicandam, et Praeposito Capituli 
reapse communicatam, circa dilatam huius oneris ex parte Capituli adim- 
pletionem, et ab hac protestatione actorem non resiluisse. [deoque con- 
fessio obligationis ex parte Capituli alias reparationes faciendi iuxta 
pacta inita, ad parietum dealbationem necessario referebat. 

31. Neque dici potest conductorem iuri suo renunciasse per captam 
possessionem rei locatae antequam parietes dealbati fuerunt. Nam huius 
facti Canonicus Razzanelli sufficientem et rationabilem explicationem 
exhibet in dicta solemni protestatione diei 22 iulii an. 1911, qua exclu- 
ditur quaevis iuris renunciatio: scribit enim: « nell’adunanza di detto 
« giorno (i. e. della consegna, 12 maggio 1911) il Riho Presidente Mac- 
« carelli, nel leggersi l’atto relativo, da esso minutato, con decorrenza 
« del 12 maggio stesso, dichiard che non si era potuto eseguire |’ im- 
« biancatura delle pareti, perché, per i segni di pittura in affresco 
« che vi si vedono qua e la, sebbene in cattivo stato, avendone inter- 
« pellato l’Architetto Castellucci, aveva questo risposto di tenere so- 
« speso fino alla sua venuta qua, che sarebbe stata fra una ventina 
«di giorni ». 

Persuasus, nempe, rationibus a Capitulo adductis, sperabat intra 
paucas hebdomadas restaurationes pactas ad effectum fore perductas: 
quo temporis intervallo uti potuit ad spectacula cinematographica 
paranda, quae in aedificio locato exhibenda proposuerat. Transactis 
vero duobus mensibus, et re adhuc infecta, protestatus est circa moras 
inductas ad iura sua versus Capitulum tuenda. 

32. Huic tamen pacto de parietum dealbatione conductor implicite 
renunciavit, aedificium Municipio sublocando. Extenus enim ad dealba- 
tionem parietum Capitulum tenebatur, quatenus ad finem praefinitum 
contractus necessaria erat: hic vero finis, utraque parte consentiente, 
in sublocatione mutatus est, et aedificium locatum destinatum est pro 
reliquo tempore contractus ad usum granarii, ad quem parietum deal- 
batio non requiritur. ° 

Dum igitur, DD. Auditores, secundo dubio respondentes, decernunt 
Capitulum teneri favore Canonici Vict. Razzanelli parietes dealbare aedi- 
ficii eidem locati, hance obligationem omnino cessasse intelligunt a die 
incoeptae sublocationis, attentis praesertim: 1) quod terminus subloca- 
tionis coincidit cum termino locationis prius initae, et 2) quod conductor, 

ut infra declarabitur, nullum ius habet ob impeditum usum rei locatae 
ut tempus locationis extendatur. 

33. Quod ad tertium dubium attinet. A quanam die incipere debeat 
favore Capituli solutio pensionis pro locatione debitae notandum est 
pensionem pro locatione debitam esse a prima die initae actualis loca- 
tionis seu ecaptae possessionis rei locatae. Ab inita enim locatione actuali 
praesumitur haberi fruitio rei locatae, et fruitioni eiusdem respondet 
debitum correlativum pensionis a conductore locatori solvendum. De 
hae die conventum fuit inter partes in instrumento locationis, et desi- 
gnata fuit dies 12 maii 1911, qua die Canonicus Razzanelli possessio- 
nem reapse cepit rei locatae. Tantummodo virtute huiys possessionis 
captae, qua evasit actualis conductor, an. 1915 aedificium Municipio, 
consentiente Capitulo, actualiter sublocare potuit. Nullum novum pactum 
eo tempore cum Capitulo initum fuit, sed derogatum solummodo fuit 
conditioni secundae contractus prius initi, qua vetabatur sublocatio: 
«il Capitolo ... derogando alla seconda condizione, ecc., soltanto per 
« cid che riguarda il subaffitto ». Per se, igitur, debita erat pensio pro 
re locata a die 12 maii 1911. 

34. Exoneratur vero actor a solutione huius pensionis a die 12 maii 
an. 1911 usque ad diem 11 augusti 1915, iuxta iuris praescripta supe- 
rius declarata, quia toto hoe tempore re locata uti non poterat ad sco- 
pum in pactis praefinitum, idque ex facto Capituli locatoris, quod parie- 
tum dealbationem, ad dictum scopum- necessariam, exsequi detrectaverat. 
Si per locatorem steterit, uti loquuntur Canonistae supra citati, quod 
usus rei locatae impediatur, conductor pro rata temporis a solutione 
pretii absolvitur, et si illud iam solverit, idem ipsi cum interesse resti- 
tuendum est. Et ius civile italicum, art. 1580: « Se tali riparazioni 
«(quibus nempe impeditur usus rei locatae) continuano oltre venti 
« giorni, viene diminuito il prezzo della locazione proporzionalmente al 
« tempo ed alla parte della cosa locata di cui il conduttore é rimasto 
« privo ». Et si totaliter usus rei locatae impediatur, remissio fit totius 
pretii pro rata temporis, uti arguit Franciscus Ricci (Dir. Civ., vol. 8, 
n. 84). 

35. Iamvero, a die incoeptae locationis, 12 maii 1911, ad diem 
11 augusti 1915, quando aedificium per contractum sublocationis ad 
usum granarii cessum fuit Municipio, totaliter impeditus fuit usus rei 
locatae ex parte conductoris, idque rationi conditionis non adimpletae 
a Capitulo loeatore, prout supra explicatum est. Usus enim rei locatae 
non habetur ex eo quod apparatus cinematographicus cum accessoriis 
conduetor ibi deposuerat, ut praeparatio fieret ad spectacula exhibenda, 

cum id nihil ipsi profuerit, nisi ipsa spectacula locum habere potue- 
rint. Solutio, igitur, pensionis favore Capituli pro locatione debitae inci- 
pere debet a die quo actor aedificium Municipio sublocavit, seu a die 
11 augusti an. 1915. Actor, tamen, ius non habet ut contractus extendatur 
ultra septennium conventum, cum in neutro iure, ecclesiastico vel civili, 
huiusmodi contractus extensio ob impeditum usum rei locatae con- 
cedatur. 

36. Quoad quartum dubium de damnis et expensis, dicendum est 
ex actis non constare sive de damnis actori illatis sive de expensis ab 
altera parte reficiendis. Petenti enim a iudice refectionem damnorum 
vel expensarum onus incumbit probandi 1) damna sibi illata esse, 2) et 
quidem ex culpa iuridica rei conventi; et expensas similiter ab eo solutas 
fuisse ex culpa eiusdem, vel saltem favore illius (Cap. Si culpa tua, 9, 
tit. 36, de iniur. et damn. dat., lib. 5, X; D’Annibale, tom, 2, n. 201, 
cum nota 20; Rota, in Thelesina- Refect. Damnor. coram Prior, die 
4 aprilis 1916). In casu nostro neque damna sibi illata fuisse, neque 
expensas ratione praecise contractus locationis ab eo solutas fuisse pro- 
bavit actor. Ratio etiam lucri cessantis a scopo contractus ab illo initi 
excluditur, cum non lucri causa, sed ad divinum cultum aliquo modo 
promovendum factus fuerit. Utensilia, deinde, ad proiectiones luminosas 
faciendas, adversario asserente, et actore non contradicente, non ad 
finem huius contractus comparaverat, iisdemque contractu durante alibi 
usus est. 

37. Hisce omnibus tum in facto tum in iure perpensis, Nos infra- 
scripti Auditores de turno, pro Tribunali sedentes, Christi Nomine invo- 
cato, et solum Deum prae oculis habentes, decernimus et declaramus 
et definitive sententiamus, singulis propositis dubiis ita respondentes: 

Ad I. An constet de nullitate sententiae diei 5 aug. 1915 a Curia 
Biturgen. prolata: Negative. 

Ad II. An teneatur Capitulum favore Canonici Victoriani Razzanelli 
parietes dealbare aedificii eidem locati: Affirmative, iuata modum in sen- 
tentia declaratum. 

Ad III. A quanam die incipere debeat favore Capituli solutio pen- 
sionis pro locatione debitae: A die 11 aug. 1915. 

Ad IV. 1) An et 2) in quanam mensura teneatur Capitulum favore 
Canonici Razzanelli damna et expensas reficere in casu: Negative ad pri- 
mam partem; ad secundam provisum in primo. 


Declaramus praeterea, firma manere ea quae a iudicibus prioris 
instantiae circa expensas processus decreta sunt, et condemnamus Capi- 

tulum reum conventum ad omnes expensas iudiciales huius instantiae 
solvendas, exclusis tamen honorariis patroni adversi. 

Ita declaramus, mandantes Ordinariis locorum et ministris tribu- 
nalium ad quos spectat, ut exsecutioni mandent hanc nostram defini- 
tivam sententiam, et adversus reluctantes procedant ad normam sacro- 
rum canonum, et praesertim cap. 3, sess. XXV, De ref., Concilii 
Tridentini, iis adhibitis exsecutivis et coércitivis mediis, quae magis 
opportuna et efficacia pro rerum adiunctis exstitura sint. 

Romae, in Sede Tribunalis S. R. Rotae, die 27 aprilis 1917. 


Ioannes Prior, Ponens. 
Aloisius Sincero. 


Fridericus Cattani Amadori. 
L. S. 


Ex Cancellaria, die 30 maii 1917. 


Sac. T. Tani, Notarius. 

supremi religionum iuris pontificii Superiores, Officiales 
maiores Romanae Curiae 

Paschatis, Ascensionis, Pentecostes 

cum throno ac baldachino et iure 

Religiosos autem exemptos Episcopus 

inserviunl ad normam can. 412, § 2. 

religionis postulatu aut novitiatu 

visitantibus vel aliis Visitatoribus 

Ordini vel Sanctae Sedi, ad normam 

serventur, congrua congruis referendo, praescripta 

ad normam iuris, salvo praescripto can. 1196. 

religioso professo de quo in can. 964, n. 5. 

electio sit nulla 

celebretur, sub dio aut in quacunque 

cessat, excepto tempore Quadragesimae, nec pervigilia 

in forma iuris civilis valido 

contentiosis, salvo praescripto can, 1572, § 2; 

causas de quibus in can. 1557, § 2 aliasve quas 

Iudex in decreto quo, non servata iudicii forma, vel 
reiicit 

non datur distincta appellatio 

can. 467, § 1, 468, § 1, 1178, 1330-1332, 1344 

Censuris Sedi Apostolicae reservatis ; 

poenis inhabilitatis ad beneficia 

nisi positus fuerit ab excommunicato vitando vel ab 
alio excommunicato post 


Ex aedibus Vaticanis die 17 mensis octobris anni 1917. 


Petrus Card. GasParRri, 
a Secretis Status. 

DIARIUM ROMANAE CURIAE 


S. CONGREGAZIONE DEI RITI 


Martedi, 30 ottobre 1917, nel Palazzo Apostolico Vaticano, con I’ intervento 
degli Emi e Rmi Signori Cardinali e col voto dei Rimi Prelati officiali e dei 
Consultor: teologi, si é tenuta la Congregazione Preparatoria per discutere 
il dubbio sopra l’eroismo delle virti: del Venerabile Servo di Dio Antonio Maria 
Gianelli, Vescovo di Bobbio, fondatore -dell’ Istituto delle Figlie della Madonna 
dell’ Orto. 


SEGRETERIA DI STATO 


NOMINE 


Con Biglietti della Segreteria di Stato il Santo Padre, in esecuzione del 
«Motu Proprio » Cum Iuris Canonici del 15 settembre p. p., si é benignamente 
degnato di istituire la Commissione Pontificia per l’ interpretazione del Codice 
di Diritto Canonico, nominandone Presidente Il’ Emo e Reviho Signor Cardi- 
nale Pietro Gasparri ed annoverando fra i componenti dell’anzidetta Commis- 
sione gli Emi e Revihi Signori Cardinali: Gaetano de Lai, Vescovo di Sabina; 
Basilio Pompilj, Vescovo di Velletri; Guglielmo Van Rossum, Gaetano Bisleti, 
Filippo Giustini e Michele Lega. 

Alla medesima Commissione Sua Santita ha assegnato come Segretario 
Monsignor Luigi Sincero e come Consultori i Monsignori: Benedetto Melata, 
Guglielmo Sebastianelli, Serafino Many, Salvatore Luzio, Evaristo Lucidi, Carlo 
Salotti, Augusto Boudinhon; i Revmi Padri: Benedetto Ojetti d. C. d. G.; 
Pietro Bastien, dei Benedettini Cassinesi; Michele Sleutjes O. F. M.; Gioac- 
chino da S. Simone Stock, dei Carmelitani Scalzi; Pietro Vidal d. C. d. G. 
e il Reviho Don Dante Munerati, dei Salesiani di Don Bosco. 


Parimenti con Biglietto della Segreteria di Stato il Santo Padre si é degnato 
di nominare: 


25 ottobre 1917. L’ Emo signor Cardinale Donato Sbarretti, Protettore dell’ Isti- 
tuto delle Suore di Misericordia di Denver. 

Con Brevi apostolici il Santo Padre si é degnato di nominare: 


Protonotario apostolico ad instar participantium : 
2 ottobre 1917. Mons. Giuseppe Pompili, Vicario Generale di Costantinopoli. 


Prelati Domestici di S. S.: 


19 luglio 1917. Mons. Carlo Piffoux, della diocesi di Porto Luigi. 
26 agosto » Mons. Magno Niedermair, della diocesi di Augusta. 
12 ottobre » Mons. Marco Mathieu, della diocesi di Orano. 

13 » » Mons. Giacomo Gloven, della diocesi di Leeds. 


ONORIFICENZE 


Con Brevi apostolici il Santo Padre si é degnato di conferire le seguenti 
onorificenze: 
La Commenda con placca dell’Ordine di S. Gregorio Magno, classe civile: 
23 ottobre 1917. Al sig. Guglielmo Enrico Dunn, Lord Mayor di Londra. 


La Commenda dell'Ordine di S. Gregorio Magno, classe civile: 

24 agosto 1917. Al sig. cav. Enrico Marrel, dell’archidiocesi di Lione. 

19 ottobre » Al sig. Lidy Wassané Zémanel, Console di Etiopia ad Asmara. 
Il Cavalierato dell’Ordine di S. Gregorio Magno, classe civile: 


19 luglio 1917. Al sig. Ferdinando André, della diocesi di Porto Luigi. 
10 ottobre » Al sig. Raimondo De Basterra y Zabala, gia addetto all’Am- 
basciata di Spagna presso la S. Sede. 


19 » » Al sig. Leone Robin, dell’archidiocesi di Lione. 

» . » Al sig. Adriano Guitton, della medesima archidiocesi. 
» - » Al sig. Enrico Maitre, della diocesi di Digione. 

20 » » Al sig. ing. Luigi Gulli, dell’archidiocesi di Bologna. 

>»  » » Al sig. Antonio Pederzini, della medesima archidiocesi. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Cameriert Segreti soprannumerari di S. S.: 


13 ottobre 1917. Mons. Pietro Alesch. 
. » » Mons. Giovanni Battista Grosso, dell’archidiocesi di Torino. 


| 


560 Acta Apostolicae Sedis - Commentarium Ufficiale 


13 ottobre 1917. Mons. Vincenzo Chimenti, della diocesi di Cefalt. 


» » » Mons. Roberto Guagnoni, dell’archidiocesi di Corfu. 

> . » Mons. Giovanni D. V. Ruggero, della medesima archidiocesi. 

» » » Mons. Francesco Maybaum, dell’archidiocesi di Colonia. 

» » » Mons. Andrea Cesarano, dell’archidiocesi di Amalfi, promosso 
‘da Cameriere d’onore in abito paonazzo. 

15 » » Mons. Elia Simorre, della diocesi di Costantina e Ippona. 

> > » Mons. Pompeo Petroncini, della diocesi d’ Imola. 


Cameriere d’onore extra Urbem di S. S.: 


13 ottobre 1917. Mons. Giovanni Castella e Marquet, della diocesi di Barbastro. | 


Cappellano d’onore extra urbem di S. S.: 


20 ottobre 1917. Mons. Raffaele Gargiulo, della diocesi di Castellamare di Stabia. 


Camerieri d’onore in abito paonazzo di S. S.: 


13 ottobre 1917. Mons. Luigi Chiarelli, della diocesi di Ceneda. 


» > » Mons. Gerardo Sprenger, della diocesi di Monastir. 
» » » Mons. Enrico Jansen, dell’archidiocesi di Colonia. 
16 =» » Mons. Emanuele Gali Companioni, della diocesi di Cienfuegos. 


Cameriere Segreto di Spada e Cappa soprannumerario di 8S. S.: 


29 settembre 1917. 11 sig. Conte Adriano Aloisi-Masella, promosso da Cameriere 
d’onore soprannumerario. 


‘ 


NECROLOGIO 


Ottobre 1917. Mons. Alfonso Glorieux, Vescovo di Boise-City, Idaho (Stati 
Uniti d’America). 

» » Mons. Giordano Zaninovic, dei Predicatori, Vescovo di Lesina. 

» » Mons. Domenico Taccone-Gallucci, Arcivescovo titolare di Co- 

stanza di Scizia, Assistente al Soglio Pontificio. 

